Diari Oficial de la Generalitat Valenciana


Sumari del DOGV 7908, del 02-11-2016 (2016/8597)

RESOLUCIÓ de 27 d'octubre de 2016, de la Direcció General de Funció Pública, per la qual es convoca per a l'elecció de destinació, els qui han superat les proves selectives d'accés al subgrup C1, sector administració especial, agent mediambiental, torn d'accés lliure, Convocatòria 22/10.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7908

Data del DOGV
:   02-11-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/8597


Data del document
:   27-10-2016

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 27 d'octubre de 2016, de la Direcció General de Funció Pública, per la qual es convoca per a l'elecció de destinació, els qui han superat les proves selectives d'accés al subgrup C1, sector administració especial, agent mediambiental, torn d'accés lliure, Convocatòria 22/10. [2016/8597]  
Mitjançant Resolució de 6 d'octubre de 2016, de la Conselleria de Justícia, Administració Pública, Reformes Democràtiques i Llibertats Públiques, es publica la relació de persones que han superat les proves selectives d'accés al subgrup C1, sector administració especial, agent mediambiental, torn d'accés lliure, Convocatòria 22/10 (DOCV 7900, 20.10.2016), que queda integrada en l'oferta d'ocupació pública de 2014 per al personal de la Generalitat, aprovada per Decret 187/2014, de 7 de novembre, d'acord amb el que estableix l'article 3.2 d'aquesta disposició (DOCV 7399, 10.11.2014).  
Per això, als efectes previstos en l'article 58.1.d de la Llei 10/2010, de 9 de juliol, de la Generalitat, d'ordenació i gestió de la funció pública valenciana, i fent ús de les atribucions que confereix a aquesta Direcció General de Funció Pública l'apartat 3 de l'article 18 del Reglament de selecció, provisió de llocs de treball i carrera administrativa, aprovat per Decret 33/1999, de 9 de març, així com l'article 11 del Decret 154/2015, de 18 de setembre, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, resolc:  
  
  
Primer  
Convocar les persones relacionades en l'annex de la present resolució per a l'elecció de destinació, en acte obligatori, presencial i únic, el dia 4 de novembre de 2016, a les 10.00 hores, en el Servei de Selecció, Provisió i Carrera Professional Horitzontal, torre 4, 5a planta, de la ciutat administrativa 9 d'Octubre, carrer Castán Tobeñas, 77, de València.  
  
Els llocs a triar es publiquen en:  
http://www.gva.es/va/inicio/atencion\_ciudadano/buscadores/busc\_empleo\_publico/detalle\_oposiciones'id\_emp=60329&version=amp  
Amb l'adscripció orgànica que consta en les últimes relacions de llocs de treball publicades per Resolució de 18 de maig de 2016, de la consellera de Justícia, Administració Pública, Reformes Democràtiques i Llibertats Públiques (DOCV 7790, 25.05.2016), i d'acord amb el que disposa l'apartat 4 de l'article 34 de la Llei 10/2010, de 9 de juliol, d'ordenació i gestió de la funció pública valenciana.  
  
Segon  
La crida per a l'elecció dels llocs de treball s'efectuarà per ordre de major a menor puntuació, obtinguda en la superació de les proves selectives de la convocatòria 22/10.  
  
Tercer  
L'elecció de destinació en el present acte no atorga cap dret a l'ingrés en la funció pública, que queda condicionat al fet que es dicten les corresponents resolucions de nomenament com a personal funcionari de carrera i d'adjudicació de la destinació triada, prèvia acreditació documental, dins del termini indicat en la Resolució de 6 d'octubre de 2016, de la Conselleria de Justícia, Administració Pública, Reformes Democràtiques i Llibertats Públiques (DOCV 7900, 20.10.2016), del compliment dels requisits exigits, de conformitat amb allò que disposa l'article 58 de la Llei 10/2010, de 9 de juliol, de la Generalitat, d??ordenació i gestió de la funció pública valenciana.  
  
  
Quart  
El lloc de treball triat, que serà adjudicat amb destinació definitiva, implicarà la integració de les persones aspirants seleccionades en el cos i escala C1-13-03, agent mediambiental, de conformitat amb les relacions de llocs de treball de la Presidència de la Generalitat i de les conselleries, així com dels organismes i entitats gestionats per la conselleria competent en matèria de funció pública, aprovades per Resolució de 18 de maig de 2016, de la consellera de Justícia, Administració Pública, Reformes Democràtiques i Llibertats Públiques (DOCV 7790, 25.05.2016).  
  
Cinquè  
En la resolució d'adjudicació de destinacions del present procediment que dicte aquesta Direcció General, s'indicaran les dates de presa de possessió i, si és el cas, dels cessaments de destinació que se'n deriven.  
  
Contra la present resolució, que posa fi a la via administrativa, les persones interessades podran interposar recurs contenciós administratiu davant el jutjat contenciós administratiu corresponent, en el termini de dos mesos comptats des de l'endemà de la recepció de la notificació. Així mateix, amb caràcter potestatiu, es podrà interposar recurs de reposició, en el termini d'un mes des de l'endemà de la notificació, davant el mateix òrgan que ha dictat la resolució. Tot això, de conformitat amb el que estableixen els articles 112, 114, 115, 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que les persones interessades puguen exercitar, si és el cas, qualsevol altre que hi estimen escaient.  
  
  
València, 27 d'octubre de 2016.- La directora general de Funció Pública: Eva Maria Coscollà Grau.